Title: Doložka finančných, ekonomických, a environmentálnych vplyvov a vplyvov na zamestnanosť
Author: marek
Last saved by: srncova
Company: ÚV SR - ISPA

Doložka finančných, ekonomických a environmentálnych vplyvov 
a vplyvov na zamestnanosť

1) Vyčíslenie odhadu dopadov na verejné financie

Prostredníctvom finančného memoranda pre projekt ”Odborná pomoc pre prípravu  projektov Kohézneho fondu v oblasti vodného sektora v Slovenskej republike“ Európska komisia alokovala finančné prostriedky vo výške 4 995 000 € (75 % celkových oprávnených nákladov), z toho 2 000 000 € z rozpočtového roka 2003 a 2 995 000 € z rozpočtového roka 2005. Celkové oprávnené náklady projektu sú vo výške 6 660 000 €.

Národné spolufinancovanie oprávnených nákladov projektu vo výške 1 665 000 € bude zabezpečené prostredníctvom štátneho rozpočtu. Alokovanie prostriedkov štátneho rozpočtu pre financovanie projektu na jednotlivé roky je súčasťou prílohy 2 materiálu. 

2) Odhad dopadov na obyvateľov, hospodárenie podnikateľskej sféry

Projekt ”Odborná pomoc pre prípravu projektov Kohézneho fondu v oblasti vodného sektora v Slovenskej republike” nebude mať priamy dopad na ekonomickú a sociálnu situáciu.

Uvedený projekt v budúcnosti utvára podmienky na rozvoj podnikateľských aktivít z hľadiska žiadúceho ekonomického rastu, zlepšovania sociálnych podmienok a zlepšovania kvality života obyvateľov v dotknutých oblastiach. 

3) Odhad dopadov na životné prostredie

Projekt ”Odborná pomoc pre prípravu projektov Kohézneho fondu v oblasti vodného sektora v Slovenskej republike ” nebude mať priamy vplyv na životné prostredie.